Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: A 26/1992. (IV. 30.) AB határozat (ABH 1992., 135., 146.)
Paragraph Index: 120

A 26/1992. (IV. 30.) AB határozat (ABH 1992., 135., 146.) szerint: „Ha a törvényhozó az alanyi jogok alkotmányellenes megkülönböztetés nélküli elosztását biztosítja, azzal az alkotmányossági követelményeknek eleget tesz; az érdekképviseletek számára alkotmányosan biztosított jog mikénti gyakorlása már az Alkotmány 4. §-ában írt rendelkezéssel összefüggésbe nem hozható.” Az elbírált esetben a közjegyzõk területi kamarája elnökségének fegyelmi vétség gyanúja esetén érvényesülõ feljelentési kötelezettsége megkülönböztetés nélkül minden közjegyzõ tekintetében érvényesül. A Kjtv. 15. § (1) bekezdése értelmében a közjegyzõi önkormányzat a törvényben ráruházott jogok gyakorlásával és kötelességek teljesítésével képviseli és védi a közjegyzõi kar érdekét és tekintélyét. A Kjtv. 48. § a) pontja szerint a területi elnökség kizárólagos feladatkörébe tartozik különösen az, hogy felügyeletet gyakorol a területi kamarához tartozó közjegyzõk, közjegyzõjelöltek és közjegyzõhelyettesek ügyvitele, hivatali mûködése és magatartása felett. Az Alkotmány 4. §-ába foglalt rendelkezés tartalmával — az Alkotmánybíróság idézett gyakorlatának megfelelõen — nem ellentétes az, hogy a területi kamara elnöksége rendelkezik a szakmai csoport egészének, a közjegyzõk közösségének érdekeit védõ feladatokkal is. Az Alkotmánybíróság az indítványt e vonatkozásban nem találta megalapozottnak. 4.1. Az indítványozó azt is állította, hogy az Alkotmány 70/A. § (1) bekezdésében tiltott megkülönböztetést jelent az, hogy — más foglalkozási ágakra, csoportokra vonatkozó szabályozással összehasonlítva — a közjegyzõk tekintetében szigorúbb rendelkezések érvényesülnek a fegyelmi büntetés törlésénél is. A Kjtv. 109. §-a értelmében a fegyelmi büntetés akkor törölhetõ, ha a kiszabása óta figyelmeztetés esetén egy év, más fegyelmi büntetés esetén 5 év eltelt; a fegyelmi büntetés törlésérõl az illetékes területi elnökség kérelmére az elsõ fokon eljárt fegyelmi bíróság dönt, és errõl a területi elnökséget, valamint az országos kamarát értesíti. Az Alkotmánybíróság a jelen határozat II. 1. pontjában már kifejtette, hogy a közjegyzõk és az indítványban felvetett jogok és kötelezettségek szempontjából vonatkoztatott „más foglalkozási csoportok” (pl. ügyvéd, köztisztviselõ, közalkalmazott) nem alkotnak az Alkotmány 70/A. §

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes